માનવમિત્ર, જૂનાગઢ : ગીર સોમનાથ જિલ્લાના જસાધાર રેન્જના ફેરડા વિસ્તારમાંથી ચાર માસના સિંહબાળનો મૃતદેહ મળતાં ભારે ચકચાર મચી ગઇ હતી. હજુ ગીરપંથકમાં દલખાણિયા અને જસાધાર રેન્જમાં ૨૩ સિંહોના મોતનો મામલો શમ્યો નથી અને હજુ થોડા દિવસ પહેલાં જ ત્રણ સિંહબાળના મોતને લઇ ભારે ચકચાર મચી હતી ત્યારે આજે જસાધાર રેન્જમાં ફરેડા વિસ્તારમાંથી ચાર મહિનાના વધુ એક સિંહબાળનો મૃતદેહ મળતાં જબરદસ્ત ખળભળાટ મચી ગયો હતો.